tomron87/hebrew-wikipedia-sentences-corpus huggingface dataset:
שחר חיון (נולדה בט"ז בניסן ה'תש"ס, 21 באפריל 2000) היא שחקנית, דוגמנית, ואושיית רשת ישראלית.
נולדה וגדלה בבאר שבע במשפחה מסורתית.
אמה, אליזבת מתווכת נדל"ן, ואביה ציון בלש בימ"ר.
למדה בבית הספר היסודי נווה שלום ובבית הספר התיכון יצחק רגר בעיר, בו למדה במגמת אומנות.
את שירותה בצה"ל, בשנים 2018–2020, עשתה בבסיס חצרים בתחומי אבטחת מידע.
למדה קורסי משחק אצל גלית אשכול, מגי אזרזר, רותם קינן ואור בן מלך.
בגיל 18 עברה חיון ללונדון וקיבלה קמפיינים גדולים לאסוס, Missguided ומותגים אחרים.
כשלפני כן, הייתה חתומה בסוכנות הדוגמנות ITM של עמרי יערי.
ב-2021 דגמנה לקמפיין של אופטיקנה לצד עומר אדם.
משנת 2022 החלה לשמש בתור הפרזנטורית הרשמית של רשת ההלבשה התחתונה FIX, וחלק מנבחרת השגרירים של סמסונג בישראל.
באותה שנה נבחרה לשמש כפרזנטורית מותג האופנה אורבניקה.
ביולי 2023 הצטרפה לנבחרת הפרזנטורים של חברת האופנה טוונטי פור סבן לצד יהונתן מרגי, מאיה קיי ותומר הכהן.
בשנים אלו כיכבה בקמפיינים ושימשה גם כפרזנטורית של מותגים רבים, ביניהם "Alo Yoga", "מותג הדרמו קוסמטיקה CeraVe (סרווה)", "איל מקיאג'", Strongful" "Ysl, "אמריקן לייזר", "אדידס", "missguided", "מיקי בוגנים NB" ועוד.
בשנת 2018 שיחקה בסדרה "שלטון הצללים".
בשנת 2019 השתתפה בקליפ לשיר "כפיות" של הזמר עדן חסון ושיחקה בסדרה "מגן דוד דרום".
בשנים 2023 ו-2025 שיחקה בתפקיד ראשי בסדרה "פול ספיד" בה גילמה את עמליה תשבי.
באותה שנה שיחקה בסדרה "בני מצווה" בתפקיד מוריה סבן.
ב-4 באפריל התארחה בסינגל "לישון זה לחלשים" של אדיר גץ.
ב-18 בפברואר 2024 התארחה בסינגל "שחר חיון" של הראפר שרק שנכתב עליה.
מאפריל 2022 ועד מאי 2023 הייתה בזוגיות עם און רפאלי.
שחר מילפלדר (נולדה ב־1997) היא חותרת פאראלימפית ישראלית.
בהיותה בת 15, חלתה מילפלדר בסרטן העצמות, ועל-כן לאחר סדרה של טיפולים וניתוחים נאלצה לעבור הסרה של חלקו השמאלי של האגן, כדי למנוע סיכונים עתידיים לגרורות.
היא התנדבה על-מנת להתגייס לצה"ל, וכן שירתה במשך כחמש שנים בתפקיד מדריכה וקצינה בחיל האוויר.
כנערה, שיחקה כדורסל בליגה הלאומית.
מילפלדר מתאמנת במרכז דניאל עמיחי ללימודי חתירה וימאות עם שותפה לסירה, הספורטאי הפאראלימפי הדרוזי-ישראלי סאלח שאהין, בחתירה.
באליפות העולם 2023 הגיעו למקום הראשון, ובאליפות אירופה 2023 הגיעו למקום השישי.
באליפות העולם 2024 שנערכה בסרביה הגיעו למקום הרביעי בחתירה זוגית מעורבת, בזמן של 8:15.85 דקות.
שחר ברקאי (נולד ב-1985) הוא קצין בצה"ל בדרגת אלוף-משנה, המשמש מפקד חטיבת יהודה.
קודם לכן שימש מפקד בא"ח גולני ומפקד גדוד 12.
התגייס לצה"ל בשנת 2005 והתנדב ליחידת אגוז.
ועבר מסלול הכשרה כלוחם, קורס מ"כים חי"ר וקורס קציני חי"ר.
בשנים 2017–2018 שימש כקצין אג"ם של חטיבת גולני.
בשנים 2019–2020 שירת כראש ענף חי"ר במרכז לאימונים טקטיים.
בשנת 2020 מונה למפקד גדוד 12 וכיהן בתפקיד עד שנת 2022. לאחר מכן מונה למפקד בא"ח גולני.
באוקטובר 2023 שב לפקד על גדוד 12 במלחמת חרבות ברזל בעקבות פציעת מפקד הגדוד, סגן אלוף עומר סולימאן.
לקראת תחילת התמרון עבר גדוד 12 בפיקוד ברקאי תחת חטיבה 7 ונלחם איתם בקרבות בפריצת מסדרון נצרים, השמדת מוקדי שלטו החמאס ובהמשך בלחימה בח'אן יונס.
במהלך הלחימה בח'אן יונס, שנערכה ב-14 בדצמבר 2023, נפצע בינוני בלחימה בח'אן יונס.
בפברואר 2024, לאחר החלמתו, שב לפקד על בא"ח גולני עד יולי.
ב-1 באוגוסט מונה למפקד חטיבת יהודה בדרגת אלוף-משנה.
ב-22 בנובמבר הותקף באירוע שבו מיעוט מתפרעים ניסו להתקרב אל אלוף הפיקוד שהיה בסיור בחברון.
ברקאי בעל תואר ראשון במדעי החברה מאוניברסיטת בר-אילן ותואר שני במדעי המדינה מאוניברסיטת חיפה.
שחר המתים  הוא סרט זומבים אמריקאי משנת 1978 אשר בוים על ידי ג'ורג' רומרו.
זהו הסרט השני בסדרת סרטי הזומבים של רומרו.
מבקר הקולנוע רוג'ר אברט, אשר היה אחד ממבקרי הקולנוע הבולטים באותה התקופה, העניק לסרט דירוג של ארבעה כוכבים מתוך ארבעה, וכינה אותו "אחד מסרטי האימה הטובים ביותר שנעשו אי פעם".
הסרט, אשר הופק בתקציב צנוע של כ-1.5 מיליון דולרים, זכה להצלחה מסחרית ניכרת וגרף מעל ל-66 מיליון דולרים ברחבי העולם.
הצלחת הסרט הובילה לאורך השנים להפקה של מספר סרטי המשך.
ב-2004 הופקה גרסה מחודשת לסרט בבימויו של זאק סניידר.
עלילת הסרט מתרחשת בארצות הברית בעיצומה של אפוקליפסת זומבים הגורמת לחברה לקרוס בעוד שהזומבים רוצחים את ההמונים.
העלילה מתמקדת בארבעה ניצולים – שני שוטרי SWAT, טייס מסוק וחברתו ההרה.
ארבעת הניצולים בורחים מהעיר בחיפוש אחר מקום בטוח לשהות בו.
בעקבות כך הם פורצים למרכז קניות נטוש ומתבצרים שם.
הניצולים נאלצים להתמודד עם אתגרים הולכים וגדלים ככל שכמות הזומבים שמתאספת מחוץ למרכז הקניות הולכת וגדלה.
קן פורי בתפקיד פיטר וושינגטון, שוטר SWAT אפרו-אמריקני קשוח אשר הופך למנהיג הקבוצה.
גיילן רוס בתפקיד פרנסין "פראן" פרקר, מנהלת תחנת טלוויזיה וחברתו של סטיבן.
בתחילה מהוססת ומפוחדת, אך בהמשך היא לומדת כיצד להגן על עצמה.
דייוויד אמגה בתפקיד סטיבן "פלייבוי" אנדרוז, טייס מסוק והחבר של פרנסין.
אף על פי שאינו מיומן בלחימה כמו פיטר ורוג'ר, סטיבן נחוש להגן על הקבוצה.
סקוט רייניג'ר בתפקיד רוג'ר "טרופר" דמרקו, שוטר SWAT וחבר טוב של פיטר.
שחר גליק (נולד בל' בניסן ה'תש"ס, 5 במאי 2000) הוא עיתונאי ישראלי, המשמש ככתב הפוליטי של גלי צה"ל, פרשן פאנליסט בתוכניות של חדשות 12 ומגיש תוכניות בערוץ הכנסת.
שחר גליק נולד וגדל בעתניאל שבהר חברון.
אמו יפה גליק לנגנטל הייתה עובדת סוציאלית ואביו יהודה גליק כיהן בעבר כחבר כנסת מטעם הליכוד.
התחנך בפנימייה בירוחם ובמכינה הקדם-צבאית "עין פרת".
ב-2019 התגייס לגלי צה"ל ושובץ בתור כתב השטחים וכתב הדתות של התחנה.
לצד תפקידים אלו, שימש לאורך השנים ככתב בירושלים, כתב צבאי שני, עורך תוכניות וחדשות, מגיש תוכניות תרבות ואקטואליה וקריין מהדורות חדשות בתחנה.
לאחר שחרורו בראשית 2022 לקח פסק זמן מעולם התקשורת.
עם פתיחת מערכת הבחירות לכנסת ה-25 חזר לגלי צה"ל והחל לשמש בתור הכתב הפוליטי בתחנה, ומאז משמש בתפקיד זה.
במסגרת תפקידו נשלח מטעם גלי צה"ל לדרום טורקיה וסיקר משם את רעידת האדמה בטורקיה (2023).
באוקטובר 2024 החל לכתוב טור פוליטי בעיתון שביעי.
באותה שנה החל לשמש כפאנליסט פרשן בחדשות הבוקר עם ניב רסקין ובתוכניות הצהריים של חדשות 12.
גליק משמש גם מגיש תוכניות בערוץ הכנסת.
בשנת 2020 חשף שורת פרסומים בנוגע למותו של הנער אהוביה סנדק.
באוקטובר 2020 הגיע לסקר אירוע המוני של חסידות בעלזא שהתקיים בניגוד לנוהלי הקורונה - והותקף באלימות קשה בידי צעירים מהחסידות.
בעקבות האירוע נעצר חשוד בתקיפתו של גליק והוגש נגדו כתב אישום.
במהלך הפרעות בכפר חווארה בפברואר 2023, גליק היה אחד משני העיתונאים היחידים שנכחו בכפר בזמן הפרעות ולפי עדותו של ג'וש בריינר סייע לכבות שריפות שהציתו פורעים יהודים בכפר.
בעקבות מתקפת הפתע על של חמאס ב-7 באוקטובר 2023, נסע גליק לעוטף עזה לסיקור הטבח ונקלע לסכנה תחת אש באזור לחימה, הוא התחבא במשך כשעה בתעלה בצד הכביש, עד שחולץ.
הוא נשאר באזור העוטף לסיקור הטבח והשלכותיו והמשיך לדווח מאזורי קרבות במהלך מלחמת חרבות ברזל.
בראשית 2025 נשלח מטעם גלי צה"ל לסקר את פגישת נתניהו וטראמפ בבית הלבן.
גליק מעביר הרצאות בנושא בעיות מוסריות בעולם התקשורת, בדגש על היחס הלוקה בחסר של עיתונאים כלפי משפחות שכולות.
גליק הוא רווק, מתגורר בכפר אדומים, סטודנט לתואר ראשון במשפטים בקריה האקדמית אונו.
בהיותו בן 17 אמו יפה נפטרה והוכרה כחללת פעולות איבה מאחר שסבלה מפוסט טראומה בעקבות ניסיון ההתנקשות ב-2014 בבעלה.
דודיו הם הרב שמואל טל ונחום לנגנטל.
שחר מוזס הוא מתמטיקאי, פרופסור מן המניין במכון איינשטיין למתמטיקה ב.
שחר מוזס למד מתמטיקה באוניברסיטה העברית בירושלים.
תואר ראשון למד במסגרת העתודה האקדמית.
תואר שלישי סיים ב-1991. את התיזה של הדוקטורט, בנושא "פעולות של תת-קבוצות קרטן" הוא כתב בהנחיית הלל פורסטנברג.
הוא הצטרף כחבר סגל למחלקה למתמטיקה באוניברסיטה העברית.
בשנת 1993 מונה למרצה בכיר, ב-1996 לפרופסור חבר וב-2002 קודם לדרגת פרופסור מן המניין.
תחומי המחקר המרכזיים שלו עוסקים בתורה ארגודית, חבורות לי ותת חבורות דיסקרטיות.
הוא כתב כ-60 מאמרים אקדמיים.
בשנת 2000 זכה בפרס ארדש (פרס למתמטיקה על שם אנה ולאיוש ארדש), פרס שנתי שמעניק האיגוד הישראלי למתמטיקה למתמטיקאי ישראלי צעיר אחד (או שניים) עד גיל 40, על תרומה בתחום המתמטיקה העיונית, מתמטיקה שימושית ומדעי המחשב.
הוא הוזמן בקונגרס הבינלאומי למתמטיקה (ICM) בברלין (1998).
כמו כן הוזמן להרצות במליאה של כנס לוויינים של ICM, שהתקיים במכון המחקר ראמאן של המרכז הבינלאומי למדעים תאורטיים (ICTS) (2010).
שחר מוזס הוא בן למשפחת מוזס.
אביו הוא עודד מוזס, בנו של אלכסנדר מוזס שהיה בעל מניות בעיתון ידיעות אחרונות.
עודד מוזס ירש מאביו את בית הדפוס המשפחתי, "גרפוליט מפעלי דפוס בע"מ" שהיה אחד הגדולים בישראל, ובו הודפס גם עיתון ידיעות אחרונות.
הסבתא והסבא רבא של שחר מוזס הם מרים מוזס ואיש העסקים יהודה מוזס, יליד פולין (1886), שעלה לישראל ב-1923. מו"ל העיתון ידיעות אחרונות משנת 1939 כשרכש את העיתון מידי גרשום קומרוב, ועד למותו (1956).
אחותו של שחר היא פרופ' טל אלון-מוזס, מרצה וסגן דקאן בפקולטה לארכיטקטורה בטכניון.
שחר נץ (נולד ב-22 בפברואר 1993) הוא שחקן תיאטרון, קולנוע וטלוויזיה ישראלי, שחקן להקת תיאטרון החאן וזוכה פרס קיפוד הזהב לשחקן השנה לשנת 2025.
נץ נולד וגדל בתל אביב-יפו.
הוא בנו של הגיטריסט ארז נץ ואחיינה של המוזיקאית יפעת נץ.
בילדותו למד בבית הספר לאמנויות "קמפוס אריסון לאמנויות" בתל אביב, ובהמשך למד במגמת תיאטרון בתיכון לאמנויות "מוזות" ביפו.
בשנים 2013–2016 למד משחק בסטודיו למשחק ניסן נתיב תל אביב, וזכה במלגת הצטיינות של הסטודיו.
סדרה ערוץ במאי תפקיד שנה כפולים (עונה שלישית) קשת 12 עודד רז אופיר קורמן 2022 שנות הירח HOT אוהד פרח ליאור 2022 סוסי פרא ערוץ Zoom HOT נני 2016 גאליס ערוץ הילדים תפקיד אורח 2013
סרט במאי תפקיד שנה מידע נוסף בדרך חזרה משה רוזנטל עודד 2018 ערי נעורי משה רוזנטל 2015 סרט קצר הביקור מיה קפלן 2021 סרט קצר; הוקרן בפסטיבל הקולנוע בקאן
2025 – פרס קיפוד הזהב לשחקן השנה, על תפקידו בהצגה "שורה: מלאכת זיהוי חיים".
פרס השחקן הטוב ביותר בפסטיבל הסרטים הקצרים Shqip Film Festival בקוסובו, על משחקו בסרט הסטודנטים "הכל זורם".
מועמדות לפרס קיפוד הזהב לשחקן המשנה (2017), על תפקידו בהצגה "שתמות אמן".
שחר פאר-רם (נולדה ב-1 במאי 1987) היא טניסאית עבר ישראלית; המצליחה ביותר בתולדות טניס הנשים הישראלי בכל הזמנים.
דירוג השיא של פאר, 11 בעולם, מהווה דירוג שיא של כל הזמנים בקרב הטניסאיות והטניסאים הישראלים.
היא הטניסאית הישראלית היחידה שהעפילה לשלב רבע הגמר ליחידות בטורניר גראנד סלאם, באליפות אוסטרליה הפתוחה (2007) ובאליפות ארצות הברית הפתוחה (2007) והישראלית היחידה שהעפילה לגמר הזוגות לנשים ביחד עם ויקטוריה אזרנקה מבלארוס בטורניר גראנד סלאם, באליפות אוסטרליה הפתוחה (2008).
פאר זכתה 8 פעמים באליפות ישראל לנשים בשנים: 2001, 2003, 2006–2010 ו-2012. במהלך הקריירה הרוויחה למעלה מ-5 מיליון דולר מפרסים.
פאר שיחקה בנבחרת גביע הפדרציה של ישראל משנת 2002 ועד שנת 2016, והייתה שותפה בכירה להישג השיא של הנבחרת בשנת 2007, העפלה לבית העליון של גביע הפדרציה, שבו משחקות שמונה נבחרות הנשים בעלות ההישגים הטובים ביותר בעולם.
פאר נולדה בירושלים, לעליזה ודב (דוביק) פאר שעלה מדרום אפריקה, לימים מנכ"ל חברת התוכנה בבילון.
זמן קצר לאחר לידתה עברה משפחתה ליישוב מכבים.
בין השנים 2005 ל-2007, שילבה פאר את קריירת הטניס שלה עם שירותה בצה"ל.
כחיילת על תקן "ספורטאית מצטיינת", שירתה פאר בקריה, כאשר שהתה בישראל, בין הטורנירים השונים בהם שיחקה מחוץ למדינה.
פאר שהחלה את שירותה כספורטאית מצטיינת, הייתה לחיילת הראשונה בצה"ל שקודמה למעמד "ספורטאי עילוי".
בשנת 2010 נבחרה פאר להוביל את מצעד החיים באושוויץ שבפולין.
סבתה ניצולת השואה, יוליאנה אקשטיין, הצטרפה אליה אז יחד עם אמה עליזה.
בשנת 2014 השיאה משואה בטקס הדלקת המשואות ביום העצמאות ה-66 למדינת ישראל.
בגיל שש הצטרפה לאחיה ואחותה לשעורי טניס.
כך עוד כילדה פאר זכתה בטורניר הטניס הבינלאומי ברעננה ובמקום השני באליפות ישראל לנשים.
בשנת 2001 זכתה פאר באליפות ישראל לנשים ובטורניר האורנג' בול, והיא בת 14 בלבד.
בשנת 2002 הגיעה לגמר בתחרות הבוגרות השנייה שלה.
במהלך השנה דורגה במקום ה-832 בדירוג העולמי.
באותה שנה שיחקה לראשונה בגביע הפדרציה במדי נבחרת ישראל.
בשנת 2003 זכתה שוב באליפות ישראל לנשים.
לצד השתתפות בסבב הנערות, שיחקה במספר תחרויות בוגרות בדרג נמוך (תחרויות ITF על סך 10,000 דולר), זכתה בשתיים והגיעה לגמר בשלוש תחרויות נוספות.
את השנה סיימה במקום ה-709 בעולם ודורגה במקום השלישי בעולם לנערות.
בשנת 2004 זכתה בתואר אליפות אוסטרליה הפתוחה לנערות לאחר שגברה על ניקול ואידיסובה הצ'כית.
בנוסף, הגיעה לחצי הגמר באליפות ארצות הברית לנערות ולרבע הגמר באליפויות צרפת ווימבלדון לנערות.
במקביל התחרתה גם בסבב הבוגרות וזכתה להישגים נאים.
פאר זכתה בשתי תחרויות ITF על סך 25,000 דולר, והשתתפה במוקדמות תחרויות מסבב ה-WTA.
בשלוש תחרויות הצליחה להעפיל להגרלה הראשית ובתחרות בקוריאה הגיעה לרבע הגמר.
באותה תחרות ניצחה לראשונה שחקנית מהטופ 100 בעולם.
לראשונה השתתפה במוקדמות גרנד סלאם, והגיעה לסיבוב המוקדמות השני באליפות ארצות הברית הפתוחה.
בסוף אותה שנה, בהגיעה לגיל 17, סיימה במקום ה-183 בדירוג העולמי לנשים.
בשנה זו התחרתה בסבב הבכיר בלבד והמשיכה להתקדם במוקדמות אליפות אוסטרליה הגיעה לסיבוב המוקדמות השלישי.
באליפות צרפת הפתוחה נכנסה ישירות להגרלה הראשית והגיעה לסיבוב השלישי.
בטורניר וימבלדון הגיעה לסיבוב השני ולשלב רבע הגמר בטורניר הזוגות עם ורה דושבינה.
באליפות ארצות הברית הפתוחה הגיעה גם כן לסיבוב השלישי.
בנוסף, הגיעה חמש פעמים למעמד רבע הגמר בתחרויות נוספות.
באוקטובר 2005 התגייסה לצה"ל וזכתה למעמד של ספורטאית מצטיינת.
בסוף אותה שנה טיפסה למקום ה־45 בדירוג העולמי לנשים.
בינואר 2006 העפילה פאר לראשונה לשלב חצי הגמר בטורניר קנברה מסבב ה-WTA.
ב־30 בינואר הפכה לשחקנית הישראלית המובילה, כשהיא ניצבת במקום ה־43 בדירוג העולמי, חמישה שלבים מעל אנה סמשנובה.
ב־12 בפברואר זכתה פאר לראשונה בטורניר מסבב ה-WTA בפטאיה, תאילנד, ובעקבות ההישג הגיעה למקום ה-36. כשלושה חודשים לאחר מכן, ב-14 במאי, זכתה בטורניר נוסף מהסבב בפראג, צ'כיה, שבו זכתה גם בתואר הזוגות יחד עם מריון ברטולי.
ב-27 במאי, כשבועיים לאחר זכייתה בטורניר פראג, זכתה להישג הגדול ביותר שלה עד אז, כאשר ניצחה את אנסטסיה מיסקינה (12 בעולם) בגמר טורניר גביע איסטנבול, הטורניר הגדול ביותר שבו זכתה (Tier III - דירוג 3).
בעקבות הזכייה באיסטנבול, היא עלתה למקום ה-26 בדירוג היחידות ולמקום ה-44 בזוגות.
באליפות צרפת הפתוחה שנערכה ביוני 2006, שבה הייתה מדורגת במקום ה-31, הגיעה פאר לשלב שמינית הגמר, לאחר שגברה על ילנה דמנטייבה (6 בטורניר ו-8 בעולם).
בכך השיגה ניצחון ראשון על שחקנית בעשירייה הראשונה, והישוותה את הישגיה של אנה סמשנובה בשנים 1995 ו-1998. היא נעצרה בשלב זה לאחר שהפסידה בשלוש מערכות למרטינה הינגיס שדורגה במקום ה-12 בטורניר.
גם בטורניר הזוגות הגיעה לשמינית הגמר.
בעקבות הצלחתה בטורניר הגיעה למקום ה-24 בדירוג היחידות ולמקום ה-39 בזוגות.
ב-28 באוגוסט 2006 עלתה פאר למקום ה-21 בעולם, ובאליפות ארצות הברית הפתוחה שנערכה מיד אחר כך הגיעה לשלב שמינית הגמר, שם הפסידה 1–6, 6-0 לז'וסטין הנין מבלגיה (שנייה בעולם).
ב-11 בספטמבר 2006 היא דורגה במקום ה-30 בזוגות.
את עונת 2006 היא סיימה במקום ה-20 בעולם.
בתחרות גביע הפדרציה שנערכה בבולגריה באפריל 2006 שיחקה ישראל בבית האזורי 1. פאר ניצחה בכל שבעת משחקיה (ארבעה ביחידים ושלושה בזוגות) בשלב הבתים וישראל סיימה במקום הראשון בבית.
במפגש הפלייאוף מול סרביה ומונטנגרו ניצחה פאר את אנה איבנוביץ' (17 בעולם) בשלוש מערכות, ויחד עם ציפי אובזילר ניצחו גם במשחק הזוגות המכריע 8–10 במערכה השלישית.
במפגש על העלייה לבית העולמי השני נקבע שישראל תארח את נבחרת אינדונזיה, אולם מספר ימים לפני המפגש ביטלו האינדונזיות את הגעתן וישראל זכתה לניצחון טכני.
פאר פתחה את השנה באוסטרליה בהעפלה לשלב חצי הגמר בטורניר גולד קואסט, ולשלב רבע הגמר בטורניר סידני לאחר ניצחון על פטי שניידר (9 בעולם).
ב-21 בינואר ניצחה פאר בשמינית גמר אליפות אוסטרליה הפתוחה את סבטלנה קוזנצובה (שלישית בטורניר ורביעית בעולם), ובכך עלתה לראשונה בקריירה לשלב רבע הגמר בטורניר גרנד סלאם והפכה לישראלית הראשונה מבין הנשים המגיעה לרבע גמר גרנד סלאם, והשלישית מישראל שמגיעה למעמד זה (לאחר עמוס מנסדורף ב-1992 ושלמה גליקשטיין).
במשחק רבע הגמר נגד סרינה ויליאמס (81 בעולם) הפסידה 6–8 במערכה השלישית בסופו של משחק צמוד, ולאחר שהייתה רחוקה משחקון אחד מניצחון.
בעקבות הטורניר עלתה פאר להישג השיא שלה והגיעה למקום ה-15 בעולם.
ב-18 בפברואר הגיעה פאר לגמר טורניר ממפיס.
בגמר הפסידה לוונוס ויליאמס, הפסד שקטע מאזן של 3 ניצחונות מ-3 משחקי גמר מסבב ה-WTA.
במרץ הצליחה להגיע לרבע גמר הטורניר היוקרתי אינדיאן וולס מאסטרס (דרג 1), שבו הפסידה לדניאלה האנטוחובה מסלובקיה לאחר ניצחונות על לוציה שפרובה ואנה צ'קבטדזה.
עוד במרץ העפילה לראשונה לחצי גמר של טורניר מיאמי (דרג 1), לאחר שניצחה בשמינית הגמר את סבטלנה קוזנצובה (3 בעולם) 6-4 4-6 6-3, וברבע הגמר את טאטינה גארבין מאיטליה 0–6 6-3. היא הודחה בחצי הגמר, לאחר שהפסידה לסרינה ויליאמס 6–7, 6-1.
באליפות צרפת הפתוחה (הרולאן גארוס) במאי הפסידה פאר בשמינית הגמר לסבטלנה קוזנצובה בתוצאה 4–6 3-6, לאחר ניצחונות בסיבובים הראשונים על קאיה קאנפי (אסטוניה), אדינה גלוביץ' (רומניה) וקטרינה סרבוטניק (סלובניה).
ביוני, כהכנה לאליפות וימבלדון, השתתפה בטורניר איסטבורן.
למרות יכולותיה החלשות יחסית על הדשא הגיעה לשלב רבע הגמר שבו הפסידה לאמילי מאורסמו מצרפת (2 בטורניר).
בטורניר וימבלדון עצמו הודחה בסיבוב השלישי אחרי הפסד למריון ברטולי 6-3, 6-2.
באליפות ארצות הברית הפתוחה באוגוסט, ניצחה פאר בסיבוב הראשון את מיילן טו מארצות הברית 4–6, 6-7 (7) ובסיבוב השני את בת'אני מאטק (123 בעולם) האמריקאית 2–6, 1-6. בסיבוב השלישי ניצחה את ניקול ואידיסובה (15 בעולם) 6-3 4-6 6-7 (5) בפעם השנייה מאז ניצחה אותה בגמר אליפות אוסטרליה הפתוחה לנערות.
בשלב שמינית היא גברה על אגניישקה רדוונסקה מפולין (32 בעולם) 4-6 1-6 ועלתה בפעם השנייה בקריירה לשלב רבע גמר בטורניר גראנד-סלאם.
ברבע הגמר הפסידה לאנה צ'קבטדזה (6 בעולם) בתוצאה 4–6 6-1.
פאר סיימה את העונה כשהיא מדורגת במקום ה-17 בעולם.
בגביע הפדרציה, העפילה ישראל לבית העולמי הראשון, לאחר ניצחונות חוץ מול קנדה (באפריל) ואוסטריה (ביולי).
פאר רשמה מאזן של 5:1 כולל ארבעה ניצחונות חשובים במשחקי היחידות.
בינואר העפילה לשלב חצי הגמר בטורניר גולד קואסט באוסטרליה.
באליפות אוסטרליה הודחה על ידי ילנה דמנטייבה בסיבוב השלישי.
בתחרות הזוגות, שבה שיתפה פעולה עם ויקטוריה אזרנקה מבלארוס, היא העפילה לראשונה לשלב הגמר בתחרות גראנד סלאם.
בגמר הן הפסידו לאחיות קתרינה ואלונה בונדרנקו.
בתחילת פברואר אירחה ישראל את נבחרת רוסיה ברמת השרון במסגרת הבית העליון של גביע הפדרציה.
במשחק הראשון ניצחה פאר בשלוש מערכות את דינארה סאפינה (16 בעולם), אולם הפסידה למריה שראפובה (5 בעולם) בשתי מערכות, כחלק מהפסד 4:1.
בהמשך החודש הפכה פאר לישראלית הראשונה שמשתתפת בטורניר בחצי האי ערב, כשהשתתפה בטורניר בדוחה, קטר.
בסיבוב הראשון ניצחה פאר את אנדריה קלפץ' 4-6 3-6, ובסיבוב השני גברה על וירז'יני רזאנו 1-6, 6-7 (5).
בסיבוב השלישי הפסידה לטניסאית מסין, נה לי, 6-1, 6-3. בהמשך החודש העפילה לשלב חצי-הגמר בטורניר ממפיס.
במרץ העפילה לסיבוב השני באינדיאן וולס, ולשמינית הגמר במיאמי.
פאר ירדה למקום ה-19 בעולם, אך שמרה על מקומה ברשימת 20 הטניסאיות הטובות בעולם.
באפריל שיחקה בגביע הפדרציה ברמת השרון במפגש של נבחרת ישראל מול צ'כיה.
פאר, שהייתה השחקנית הבכירה ביותר במפגש הפסידה בשני משחקי היחידות שלה בשלוש מערכות מול פטרה קביטובה (100 בעולם) ואיווטה בנסובה (95 בעולם).
במשחק הזוגות המכריע הפסידה יחד עם ציפי אובזילר לצמד הצ'כיות בשתי מערכות.
כתוצאה מההפסד ירדה ישראל לבית העולמי השני.
במאי וביוני נכנסה פאר למשבר מקצועי קשה.
היא הפסידה 4 פעמים ברציפות בסיבוב הראשון, בהן שלוש פעמים לשחקניות המדורגות פחות מ-100 בעולם, דבר שלא קרה לה מזה כשלוש שנים.
לאחר תקופה ארוכה של הפסדים, חזרה פאר לנצח בטורניר וימבלדון היוקרתי, שבו שברה את הישג השיא שלה בטורניר והעפילה לשמינית הגמר (בו הפסידה לילנה דמנטייבה, כמו באליפות אוסטרליה בתחילת השנה), תוך שהיא מנצחת בסיבוב השלישי את דינארה סאפינה (9 בעולם) שהייתה מצויה באותה תקופה בתנופה.
זה היה ניצחון ראשון של פאר מזה למעלה משנה על שחקנית טופ 10. התקווה שווימבלדון סימן את יציאתה מהמשבר נגוזה בסוף יולי, לאחר שהפסידה 1–6 6-1 בסיבוב הראשון של טורניר לוס אנג'לס, שוב לאוסטרלית סטוסור, שהדיחה אותה חודשיים קודם לכן בסיבוב הראשון ברולאן גארוס.
באולימפיאדת בייג'ינג היא הפסידה בסיבוב השני לורה זבונרבה.
בתחרות הזוגות, בה התחרתה עם ציפי אובזילר, הפסידו השתיים בסיבוב הראשון לצמד מארגנטינה ג'יסלה דולקו ובטינה חוזאמי.
ההתדרדרות ביכולת המשיכה גם לאחר האולימפיאדה, כאשר היא הפסידה בסיבוב הראשון של אליפות ארצות הברית הפתוחה לנה לי, הפסד שבעקבותיו התדרדרה למקום ה-35 בעולם.
בהמשך העונה, בטורניר הגדול בטוקיו שנערך באמצע ספטמבר, שוב הפסידה בסיבוב הראשון, הפעם לפלאביה פנטה.
שני הטורנירים האחרונים שבהם השתתפה בעונה זו, בסיאול ובטוקיו, לא הביאו עימם בשורות טובות יותר עבורה.
על אף שמדובר היה בטורנירים קטנים יותר (דרגה 4 ו-3 בהתאמה) פאר הודחה גם בהם בשלבים מוקדמים.
בטורניר בקוריאה הגיעה לרבע הגמר ובטוקיו הפסידה לטניסאית סלובקית שדורגה במקום ה-178 בעולם, לאחר שלוש שנים (ממאי 2005) שבהן לא הפסידה לטניסאית שדירוגה כה נמוך.
בתחילת אוקטובר חשפה את העובדה שסבלה מפציעה, דלקת ברגל ימין, שהחלה עוד באוגוסט באולימפיאדה.
לפי הוראת רופאיה היא ביטלה את השתתפותה בשני הטורנירים האחרונים שבהם הייתה אמורה להשתתף, בלוקסמבורג ובלינץ, וסיימה את השנה במקום ה-38. לאחר מנוחה וטיפולים של כחודש, היא החלה בהכנות ל-2009 במחנה אימונים בדרום אפריקה עם מאמן חדש.
את השנה סיימה בזכייה נוספת באליפות ישראל ליחידות לאחר ניצחון על ציפי אובזילר במשחק הגמר בשובר שוויון מכריע 4–6, 6-1, 6-7(2).
בטורנירי פתיחת השנה, באוקלנד שבניו זילנד ובהובארט שבאוסטרליה, עמדו הגרלות קשות בדרכה של פאר.
בשניהם היא הודחה בשלבים מוקדמים על ידי ילנה דמנטייבה (4 בעולם) ופלאביה פנטה (13 בעולם).
באליפות אוסטרליה הפתוחה, הגראנד סלאם הראשון בו לא הייתה מדורגת זה למעלה משנתיים, היא הודחה כבר בסיבוב הראשון לאחר הפסד בשתי מערכות לקרוליין ווזניאקי (12 בעולם).
בטורניר הזוגות, שבו שיתפה פעולה עם ווזניאקי בניסיון להגן על הנקודות שצברה מהעפלתה לגמר שנה קודם לכן, לא שפר מזלה, והן הפסידו גם כן בסיבוב הראשון.
בעקבות הפסדיה אלה המשיכה בהתדרדרותה בדירוג היחידות העולמי, אל המקום ה-48.
בתחילת פברואר פתחה פאר את מפגש גביע הפדרציה בחארקוב, אוקראינה נגד המדינה המארחת בהצלחה כשניצחה את קתרינה בונדרנקו (50 בעולם) בשלוש מערכות לאחר שאובזילר הפסידה בשתי מערכות ליריבתה.
יום למחרת היא המשיכה לנצח בצורה משכנעת והפעם את האחות הבכירה אלונה בונדרנקו (31 בעולם) בשלוש מערכות לאחר פיגור משמעותי של 0–4 במערכה השלישית והקובעת.
במשחק הזוגות המכריע הפסידו פאר ואובזילר בשתי מערכות לאחיות בונדרנקו ובכך הפסידו במפגש כולו.
בהמשך החודש בטורניר פטאיה שבתאילנד, ניצחה פאר בשלושה משחקים (5 משחקים רצופים) והגיעה לשלב חצי הגמר.
בשלב זה היא הפסידה לורה זבונרבה (ראשונה בטורניר וחמישית בעולם).
פאר הייתה אמורה להשתתף בסוף פברואר בטורניר דובאי, אך ברגע האחרון, לאחר שכבר נכללה בהגרלה שפורסמה יומיים קודם לפתיחת הטורניר, היא לא קיבלה אשרת כניסה למדינה המארחת.
הנהלת סבב ה-WTA גיבתה את פאר והביעה כעס ואכזבה על הצעד הלא-ספורטיבי שנקטו המארחים, הטורניר לא בוטל אך נשקלו צעדים לגבי ההמשך שלו בעתיד.
הנושא עורר הד ציבורי עולמי, שגרר החלטה של ערוץ הטניס האמריקני שלא לשדר את הטורניר, החלטה של העיתון וול סטריט ז'ורנל שלא לשמש ספונסר בתחרות, כמו גם את פרישתו מהטורניר של זוכה 2008 בדובאי, הטניסאי אנדי רודיק, המדורג 6 בעולם.
בעקבות הלחץ הציבורי בעולם, אישרו המארחים את כניסתו של טניסאי ישראלי אחר לטורניר, אנדי רם, וכן נקנסו על ידי ה-WTA ב-300 אלף דולר, מתוכם 44 אלף לפאר כפיצוי.
במרץ העפילה פאר בטורניר אינדיאן וולס מאסטרס (טורניר מהקטגוריה העליונה) לשמינית הגמר ביחידות, לאחר שניצחה בסיבוב השני את מריון ברטולי (12 בעולם), ניצחון ראשון על מדורגת כה בכירה מאז הניצחון על דינארה סאפינה בווימבלדון 2008, תשעה חודשים קודם לכן, ובסיבוב השלישי את אנה צ'קבטדזה (24 בעולם).
בשלב שמינית הגמר הפסידה לוויקטוריה אזרנקה (11 בעולם).
בטורניר לזוגות, היא העפילה עם שותפתה ג'יסלה דולקו לגמר הטורניר שם הפסידו השתים לאזרנקה וזבונרבה.
בהמשך החודש היא הפסידה כבר בסיבוב השני בטורניר מיאמי, לוונוס ויליאמס.
בעקבות ההפסד יצאה פאר מרשימת 50 הטניסאיות הטובות בעולם, לראשונה משנת 2005.
באפריל נערך מפגש גביע הפדרציה על הישארות בבית העולמי השני מול אסטוניה.
פאר ניצחה משחק אחד והפסידה בשני לקאיה קנאפי.
המפגש הגיע למשחק זוגות מכריע בו הפסידו פאר וציפי אובזילר 6–8 במערכה השלישית.
בעקבות ההפסד ירדה ישראל חזרה לבית האזורי.
במאי העפילה פאר לחצי גמר טורניר אסטוריל בפורטוגל.
היא פרשה בתחילת משחק חצי הגמר בשל כאבים עזים ברגלה.
מספר ימים מאוחר יותר פרשה שוב ממשחק בסיבוב הראשון בטורניר מדריד הגדול.
היו אלה שתי הפרישות הראשונות של פאר באמצע משחק מתחילת הקריירה שלה.
בדיקה רפואית העלתה שהיא סובלת משבר מאמץ, ועליה לשבות מפעילות למשך מספר שבועות.
בשל הפציעה היא נאלצה לבטל את השתתפותה ברולאן גארוס ובכך נקטע רצף הופעותיה, משנת 2005, בטורנירי גראנד סלאם.
בסוף יוני חזרה פאר ישירות לטורניר וימבלדון.
היא ניצחה בסיבוב הראשון את האיטלקייה קמרין מריה הלנה (92 בעולם.
ניצחון ראשון בטורניר גראנד סלאם לאחר שנה).
בסיבוב השני הפסידה לנדיה פטרובה מרוסיה (10 בעולם).
בהמשך העונה, בטורניר טורונטו שנערך באוגוסט ניצחה פאר בסיבוב הראשון את מוניקה ניקולסקו מרומניה, בסיבוב השני את פרנצ'סקה סקיאבונה מאיטליה, ובסיבוב השלישי הפסידה לדמנטייבה (4 בעולם) שזכתה בטורניר.
באליפות ארצות הברית הפתוחה שנערכה בספטמבר ניצחה פאר בסיבוב הראשון את אגנש סאבאי מהונגריה (32 בעולם), בסיבוב השני ניצחה את קרלה סוארס נבארו מספרד (35 בעולם) ובסיבוב השלישי הפסידה לקוזניצובה (6 בעולם).
בהמשך החודש זכתה פאר בטורניר גואנגג'ואו בסין, לאחר שניצחה בגמר את אלברטה בריאנטי מאיטליה (85 בעולם).
זו הייתה הזכייה הראשונה של פאר בטורניר בסבב ה-WTA מאז זכייתה בגביע איסטנבול בשנת 2006. שבוע לאחר מכן, זכתה פאר בטורניר אליפות טשקנט הפתוחה לאחר שניצחה את אקול אמנמורדובה מאוזבקיסטן (113 בעולם), בשתי מערכות ובכך רשמה הישג שיא של 10 ניצחונות רצופים ו-20 מערכות רצופות.
באוקטובר זכתה פאר בשני משחקים נוספים, בשלב המוקדמות של אליפות סין הפתוחה בבייג'ינג ובכך השלימה הישג שיא של 12 ניצחונות ללא הפסד, אך בסיבוב הראשון היא הפסידה ליקטרינה מקרובה מרוסיה בשתי מערכות, ושבוע לאחר מכן, בטורניר באוסקה, הודחה כבר בסיבוב הראשון על ידי סאניה מירזה מהודו.
בטורניר לוקסמבורג שנערך לקראת סוף החודש היא העפילה לשלב חצי הגמר, לאחר שניצחה את דניאלה האנטוחובה בשלב רבע הגמר.
בחצי הגמר היא הפסידה בשובר שוויון מכריע במערכה השלישית סבינה ליזיקי מגרמניה.
בעקבות הישגיה היא העפילה לטורניר המאסטרס המשני, שנערך בחודש נובמבר באי באלי, שבו השיגה ניצחון אחד אך הפסידה למריון ברטולי ולא הצליחה להעפיל לחצי הגמר.
את השנה היא סיימה בזכייה נוספת באליפות ישראל לאחר ניצחון בגמר על יוליה גלושקו.
פאר פתחה את השנה בטורניר באוקלנד, בו גילתה יכולת משחק טובה והודחה רק בשלב חצי הגמר על ידי יאנינה ויקמאייר שזכתה בטורניר.
השתתפותה בטורניר לוותה גם הפעם בהפגנות אנטי-ישראליות, שגרמו לעצירת שניים מהמשחקים לזמן קצר, ולמעצר חלק מהמפגינים.
שבוע לאחר מכן העפילה פאר לגמר טורניר הובארט שבו הפסידה לאלונה בונדרנקו בשתי מערכות.
באליפות אוסטרליה הפתוחה הצליחה פאר להעפיל לסיבוב השלישי שבו הפסידה לקרוליין ווזניאקי (4 בעולם).
לאחר מכן, היא שיחקה בגביע הפדרציה בבית האירופי-אפריקאי וניצחה 2 משלושת משחקי היחידות שלה ו-2 משלושת משחקי הזוגות שלה.
בסופו של דבר נבחרת הפדרציה של ישראל לא הצליחה להעפיל לשלב הבא ונישארה שנה נוספת בבית האירופי-אפריקאי.
בתחילת פברואר השתתפה פאר לראשונה בטורניר פריז והעפילה לשלב רבע הגמר, לאחר שני ניצחונות בשתי מערכות.
בשלב זה היא הפסידה ללוציה שפרובה שהעפילה בהמשך עד לגמר.
בהמשך החודש היא הייתה לשחקנית הישראלית הראשונה שהשתתפה בטורניר דובאי.
זאת, שנה לאחר שמארגני הטורניר נמנעו מלתת לה ויזה.
היא זכתה לאבטחה מוגברת של 16 שומרי ראש, בודדה מכל שאר השחקניות, וכל משחקיה שוחקו, מנימוקים ביטחוניים, במגרשים המשניים.
את הטורניר היא פתחה בניצחון ב-3 מערכות על ויקמאייר (15 בעולם).
בסיום המשחק אמרה: "זה ניצחון מאוד מאוד חשוב בשבילי.
הרגשתי גאווה גדולה מאוד לייצג את ישראל במדינה שלא ממש מכירה בנו.
הניצחון גרם לי אושר עצום, אפילו בכיתי קצת משמחה.
אני מקווה להמשיך לשחק טוב.
אני מקבלת המון המון תמיכה מישראל וזה חשוב לי מאוד.
היחס אלינו כאן מאוד חם ואנחנו מרגישים בטוחים מאוד".
בסיבוב השני גברה על רזאנו (24 בעולם).
בשמינית הגמר גברה על קרוליין ווזניאקי (3 בעולם), הישג שהשתווה לשני הניצחונות הגדולים ביותר בקריירה שלה.
ברבע הגמר פרשה נה לי (10 בעולם) כשהתוצאה הייתה 5–7, 3-0 לטובת פאר, ובכך עלתה פאר לשלב חצי הגמר בטורניר פרמייר בפעם השנייה בקריירה שלה.
בשלב זה, היא הפסידה לוונוס ויליאמס (5 בעולם) שזכתה בטורניר.
בעקבות הישגיה חזרה פאר לרשימת 20 הטניסאיות הטובות בעולם, לאחר שנעדרה מרשימה זו כמעט שנתיים.
במרץ בטורניר אינדיאן וולס העפילה פאר לשמינית הגמר, לאחר ניצחון על פלאביה פנטה (12 בעולם).
בשלב זה היא הודחה על ידי ילנה יאנקוביץ (9 בעולם), שבסופו של דבר זכתה בטורניר.
בהמשך החודש, עלתה פאר לסיבוב השלישי בטורניר מיאמי, לאחר ניצחון על אלה קודריאבצ'בה מרוסיה (78 בעולם).
בסיבוב השלישי הפסידה תוך 50 דקות לקים קלייסטרס (16 בעולם) שבסופו של דבר זכתה בטורניר.
פאר החלה את עונת החימר בטורניר שטוטגרט שבגרמניה לאחר הפסקה של חודש מתחרויות.
בסיבוב הראשון היא ניצחה את פולונה הרצוג מסלובניה (מדורגת 52).
בשמינית הגמר המשיכה וניצחה את אגניישקה רדוונסקה מפולין (8 בעולם) ובשלב רבע הגמר ניצחה את דינארה סאפינה (מדורגת 3) ועלתה בפעם השלישית לשלב חצי גמר בטורניר פרמייר.
היה זה ניצחון רביעי על טניסאית טופ 5 וניצחון ראשון בהיסטוריה של טניסאית ישראלית על מדורגת 1 בעולם לשעבר.
בשלב חצי הגמר הפסידה לז'וסטין הנין שבהמשך זכתה בטורניר.
בנוסף, הגיעו היא ושותפתה קארה בלאק מזימבאבווה לשלב חצי הגמר בטורניר הזוגות.
יומיים לאחר מכן, היא התחרתה ברומא.
בסיבוב הראשון היא ניצחה את קורינה דנטוני (184 בעולם) ובסיבוב השני את פולונה הרצוג מסלובניה 2–6, 5-7, 3-6, לאחר שחזרה מפיגור 2–6, 5-1 וכשנותרה נקודת משחק אחת לניצחונה של הרצוג - אחד הקאמבקים הבולטים בקריירה שלה.
בשמינית הגמר הפסידה לוונוס ויליאמס (מדורגת 4 בעולם).
בשבוע לאחר מכן, בטורניר החובה שבמדריד, היא ניצחה בסיבוב הראשון את סבטלנה קוזנצובה (5 בעולם).
בסיבוב השני את אליסה קליבנובה (28 בעולם), בשמינית הגמר את ארנצ'ה פארה סנטונחה מספרד (65 בעולם), ברבע גמר את נה לי מסין (13 בעולם) והודחה בחצי הגמר על ידי ונוס ויליאמס.
בנוסף, היא הגיעה לשלב חצי הגמר בטורניר הזוגות, ביחד עם פרנצ'סקה סקיאבונה.
השתיים הפסידו בשלב זה לאחיות ויליאמס שזכו בטורניר.
בסיום טורניר זה הפכה פאר לטניסאית הישראלית הראשונה שהרוויחה יותר מ-3 מיליון דולר.
באליפות צרפת הפתוחה (הרולאן גארוס), שנערכה בסוף מאי העפילה פאר לשמינית הגמר, לאחר שניצחה את לגוסטרה ויווס מספרד, את בטאני מאטק סאנדס מארצות הברית ואת מריון ברטולי מצרפת (14 בעולם).
בשמינית הגמר נוצחה פאר על ידי סרינה ווליאמס (1 בעולם).
בנוסף, היא הגיעה לשלב רבע הגמר בטורניר זוגות נשים, ביחד עם מוניקה ניקולסקו מרומניה.
בסיום הטורניר העפילה פאר למקום ה-14 בעולם, דירוג שיא אישי עבורה ושיא ישראלי חדש, לטניסאית או לטניסאי.
כהכנה לאליפות וימבלדון המשוחקת על מגרש דשא, השתתפה פאר בטורניר איסטבורן ביוני והפסידה בסיבוב הראשון.
היה זה הפסדה הראשון של פאר בטורניר כלשהו מאז פתיחת העונה.
בווימבלדון, לאחר ניצחון בסיבוב הראשון על אנה איבנוביץ' (45 בעולם) היא נוצחה בסיבוב השני, על ידי אנג'ליק קרבר מגרמניה (54 בעולם).
ביולי סיים פבלו ג'אקופלי את תפקידו כמאמנה האישי בשל נסיבות אישיות, לאחר שנתיים של עבודה.
שבוע לאחר מכן, ניצחה פאר בטורניר סטנפורד בסיבוב הראשון את דניאלה האנטוחובה מסלובקיה (25 בעולם), והפסידה לאחר מכן למריה קירילנקו.
שבוע לאחר מכן, בטורניר סן-דייגו היא ניצחה בשני משחקים ונוצחה בשלב רבע הגמר על ידי אגניישקה רדוונסקה (10 בעולם).
בטורניר סינסינטי היא ניצחה בשני משחקים והפסידה בשמינית הגמר.
בטורניר מונטריאול, האחרון לפני אליפות ארצות הברית הפתוחה, היא הפסידה בסיבוב הראשון לקאיה קאנפי (34 בעולם), בטורניר הזוגות הגיעה לשלב חצי הגמר ביחד עם בת זוגה ניקולסקו.
באליפות ארצות הברית הפתוחה שנערכה בספטמבר ניצחה פאר את ילנה קוסטניץ טוסיץ מקרואטיה (871 בעולם), את פולין פריימייר מצרפת (105 בעולם) ואת פלאביה פנטה (21 בעולם).
בשמינית הגמר הפסידה לונוס ויליאמס.
בטורניר הזוגות ביחד עם ניקולסקו הפסידו בשמינית הגמר למדורגות ראשונות דולקו ופנטה.
שבועיים לאחר מכן, בטורניר שנערך בטוקיו, הפסידה בסיבוב שני לקאיה קאנפי.
בטורניר הזוגות הגיעה לשלב הגמר עם שותפתה פנג שוואי מסין, לאחר ניצחון בשלב רבע הגמר על דולקו ופנטה (מדורגות 1 בטורניר, 2 ו-3 בעולם בזוגות, בהתאמה) ועל ליזל הובר מארצות הברית (1 בעולם בזוגות) ויאן ז'נג מטאיוואן בשלב חצי הגמר.
בגמר הן הפסידו לאיווטה בנשובה וברברה זחלובה סטריקובה הצ'כיות.
שבוע לאחר מכן, באליפות סין הפתוחה בטניס שנערכה בבייג'ינג פאר ניצחה טניסאית מקומית, את פטי שניידר (44 בעולם), את בויאנה יובאנובסקי מסרביה ואת טימאה בסינסקי משווייץ (47 בעולם).
היא הפסידה בשלב חצי הגמר לקרוליין ווזניאקי, שבעקבות הישגיה בטורניר זה העפילה למקום הראשון בעולם.
בעקבות ההצלחה בטורניר העפילה פאר למקום 13 בעולם, דירוג שיא בקריירה שלה ושל כל טניסאי ישראלי אחר.
מספר ימים לאחר מכן היא העפילה לשלב חצי הגמר בטורניר אוסקה ביפן, טורניר מהקטגוריה הבינלאומית, לאחר שניצחה את איווטה בנשובה מצ'כיה.
בשלב חצי הגמר היא נוצחה על ידי קימיקו דאטה קרום מיפן.
בעקבות פציעת מספר טניסאיות הגיעה פאר לראשונה כמחליפה לאליפות סבב ה-WTA שנערכה בסוף השנה בדוחה, בירת קטר, אך בסופו של דבר לא שותפה.
בדצמבר 2010 זכתה באליפות ישראל, לאחר שגברה בגמר על יוליה גלושקו 0-6, 6-4, 5-7.
בתחילת ינואר עלתה פאר לדירוג שיא, 12 בעולם.
בשני טורנירים באוסטרליה הודחה פאר בסיבוב השני, בידי לוציה שפרובה בטורניר בריסביין, ובידי ויקטוריה אזרנקה בטורניר סידני.
באליפות אוסטרליה הפתוחה היא העפילה שוב לסיבוב השלישי, שבו הודחה על ידי פלאביה פנטה.
עם סיום האליפות העפילה פאר לדירוג שיא חדש, 11 בעולם.
בטורניר דובאי היא העפילה עד לשלב רבע הגמר שבו הודחה על ידי קרוליין ווזניאקי.
שבוע לאחר מכן, בטורניר דוחה היא ניצחה בסיבוב הראשון את סבטלנה קוזנצובה פינליסיטית הטורניר מדובאי (13 בעולם), ובסיבוב השני הפסידה למריון ברטולי (18 בעולם).
בטורניר היוקרתי אינדיאן וולס (דרג 1) שנערך במרץ ניצחה פאר בסיבוב השלישי את אנסטסיה פבליוצ'נקובה (19 בעולם) ובשמינית הגמר את פרנצ'סקה סקיאבונה (5 בעולם).
בשלב רבע הגמר היא הפסידה ליאנינה ויקמאייר (25 בעולם).
בזכות הצלחתה בטורניר זה היא חזרה למקום ה-11 בעולם.
בטורניר מיאמי שנערך במרץ, הפסידה בסיבוב השני לאנבל מדינה-גאריגס בשתי מערכות.
באותו חודש היא פיטרה את מאמנה קרייג קרדון.
בטורניר צ'רלטון שנערך בחודש אפריל היא הפסידה בשמינית הגמר ליוליה גורגס מגרמניה 2–6, 6-3.
בטורניר מדריד שנערך בתחילת מאי ושבו העפילה בשנה שעברה לחצי הגמר, היא הפסידה לאליסה קלייבאנובה מרוסיה 3–6, 6-2 (25 בעולם) כבר בסיבוב הראשון.
שבוע לאחר מכן, בטורניר רומא היא ניצחה בסיבוב השני את קלייבאנובה 3–6, 5-7 ובשלב שמינית הגמר הפסידה למריה שראפובה (8 בעולם) 2-6, 2-6 שבסופו של דבר זכתה בטורניר.
בטורניר בריסל היא הפסידה בסיבוב הראשון לקייסי דלאקווה מאוסטרליה (429 בעולם).
בהמשך החודש הודחה בסיבוב הראשון של אליפות צרפת הפתוחה, לאחר שהפסידה למריה חוסה מרטינס סאנצ'ס מספרד (87 בעולם) 7-6, 6-1.
ביוני, בטורניר איסטבורן שנערך על מגרשי דשא, היא הפסידה שוב לסאנצ'ס בסיבוב הראשון בשתי מערכות 5–7, 6-3, ובכך נחלה הפסד רביעי ברציפות.
בעקבות רצף ההפסדים יצאה פאר מרשימת 20 הטניסאיות הטובות בעולם.
באליפות וימבלדון היא הפסידה בסיבוב ראשון לקסניה פרבאק מרוסיה (89 בעולם).
בטורניר הזוגות הגיעה לשמינית הגמר יחד עם קרה בלק, ובטורניר זוגות מעורבים הגיעה לרבע הגמר יחד עם יוני ארליך.
בטורניר שנערך בוושינגטון ביולי הצליחה פאר לנצח 4 משחקים והגיעה לשלב הגמר בו הפסידה לנדיה פטרובה (32 בעולם).
בטורניר טורונטו שנערך באוגוסט הודחה פאר בסיבוב הראשון, לאחר שהפסידה לאלכסנדרה ווזניאק מקנדה 1–6, 6-0. בטורניר בדאלאס, היא הפסידה בשלב שמינית הגמר ליוהנה לארסון משוודיה (64 בעולם) 6-4, 6-2. באליפות ארצות הברית הפתוחה הודחה פאר בסיבוב השני, אחרי שהפסידה לסלואן סטיבנס מארצות הברית בשתי מערכות.
בספטמבר הודחה בסיבוב השני של טורניר טוקיו, לאחר שהפסידה לקלרה זקופאלובה מצ'כיה בשתי מערכות.
בטורניר בייג'ינג הודחה פאר בסיבוב הראשון, לאחר שהפסידה למריה חוסה מרטינס סאנצ'ס מספרד בשתי מערכות.
לקראת סוף העונה היא נפצעה וסיימה את העונה במקום 37. בדצמבר העפילה פאר עד למשחק הגמר של אליפות ישראל בו הפסידה ליוליה גלושקו בתוצאה 3–6, 6-4.
בתחילת פברואר השתתפה פאר במשחקי בית אירופה/אפריקה 1 של גביע הפדרציה באילת (2011).
פאר ניצחה בשלושה מבין ארבעת משחקי היחידות ושניים מבין שלושה משחקי הזוגות (עם יוליה גלושקו) אך לא הצליחה להוביל את ישראל להעפלה למשחקי הפלייאוף על העלייה לבית העולמי, בעיקר בגלל הפסדה לאגניישקה רדוונסקה מפולין (10 בעולם).
בחודש פברואר השתתפה בטורניר דוחה שם הגיעה עד לשלב שמינית הגמר שבו הפסידה לכריסטינה מקהייל (38 בעולם).
בסיבוב השני רשמה ניצחה יוקרתי על ילנה יאנקוביץ' (13 בעולם) 6-4, 3-6, 4-6. שבוע לאחר מכן השתתפה בטורניר דובאי בפעם השלישית בקריירה, אבל לא הצליחה לשחזר את ההישג מאשתקד (רבע הגמר), כשהפסידה בסיבוב השני לאגניישקה רדוונסקה (6 בעולם) 7-5, 6-4.
בטורניר החובה האינדיאן וולס שנערך במרץ הפסידה פאר כבר בסיבוב הראשון ללוסיה טסורנקו מאוקראינה (115 בעולם).
בעקבות ההפסד יצאה פאר מרשימת 50 הטניסאיות הטובות בעולם, לראשונה מאז ספטמבר 2009. בטורניר מיאמי שנערך במרץ, היא הפסידה בסיבוב השני למריה שראפובה (2 בעולם) 4-6, 6-3, 6-3.
פאר החלה את עונת החימר בטורניר ברצלונה, והפסידה כבר בסיבוב הראשון לפטרה צ'טקובסקה מצ'כיה (28 בעולם).
עונת החימר המשיכה לא להאיר פנים לפאר, והיא לא הצליחה להגיע אל מעבר לסיבוב השני (סיבוב שני בפס וראשון בבודפשט).
בחודש מאי השתתפה בטורניר החובה שבמדריד שנערך לראשונה על חימר כחול.
היא ניצחה בסיבוב הראשון את פולונה הרצוג מסלובניה (37 בעולם), אך הפסידה בסיבוב השני לורוורה לפצ'נקו מארצות הברית (77 בעולם).
בשבוע שלאחר מכן, השתתפה בטורניר היוקרתי ברומא (פריימר 5).
בסיבוב השני הפסידה לוויקטוריה אזרנקה (1 בעולם).
היא השתתפה בטורניר שטרסבורג, האחרון לפני אליפות צרפת הפתוחה, שם ניצחה בסיבוב הראשון את אלכסנדרה ווזניאק מקנדה (57 בעולם), אבל הפסידה בסיבוב השני לאליז קורנה מצרפת (83 בעולם).
באליפות צרפת הפתוחה (הרולאן גארוס), שנערכה בסוף מאי העפילה לסיבוב השני אחרי שניצחה 2–6, 2-6 את סטפאני דובואה מקנדה (97 בעולם).
בסיבוב השני הפסידה באותה התוצאה לאנה איבנוביץ' (14 בעולם).
בתחילת חודש יוני החליטה פאר להיפרד ממאמנה הרולד סולומון, ולמנות במקומו את גונטר ברזניק מאוסטריה.
בווימבלדון הודחה פאר בסיבוב הראשון אחרי שהפסיד ליוליה גורגס בשתי מערכות.
באולימפיאדת לונדון שנערכה על דשא הפסידה בסיבוב הראשון למריה שראפובה בשתי מערכות.
במהלך הקיץ רשמה שלושה הפסדים נוספים בסיבוב הראשון.
באליפות ארצות הברית הפתוחה הפסידה בסיבוב הראשון.
בספטמבר 2012 הודיעה פאר שלא תמשיך לשחק בתחרויות בשנת 2012 עקב פציעה ברגלה השמאלית.
ברשימת דירוג הטניסאיות הטובות בעולם שפורסמה בספטמבר 2012, דורגה פאר במקום ה-74.
בדצמבר זכתה פאר בפעם השמינית באליפות ישראל לנשים, לאחר ניצחון במשחק הגמר על האלופה היוצאת יוליה גלושקו בתוצאה של 3–6, 7-5, 1-6.
בתחילת פברואר השתתפה פאר במשחקי בית אירופה/אפריקה 1 של גביע הפדרציה באילת.
פאר ניצחה משחק אחד מבין שלושת משחקי היחידות שלה, ובזוגות (עם יוליה גלושקו) רשמה ניצחון והפסד.
ישראל סיימה במקום ה-9–10 בתחרות ונשארה בבית האזורי.
בטורניר הראשון לשנת 2013 שנערך בשנג'ן סין, ב-30 בדצמבר, הפסידה פאר בסיבוב הראשון לאלינה סביטולינה מאוקראינה (131 בעולם) 6-1, 6-3. שבוע לאחר מכן, בטורניר שנערך בסידני היא הפסידה שוב בסיבוב הראשון לגרטה ארן מהונגריה (113 בעולם) 6-0, 6-4.
באליפות אוסטרליה הפתוחה שנערכה בינואר ניצחה פאר בסיבוב הראשון את אלכסנדרה פנובה מרוסיה (93 בעולם) 6-4, 1-6, 6-3 והפסידה בסיבוב השני לקימיקו דטה-קרום מיפן (100 בעולם) 6-2, 7-5.
בתחילת פברואר השתתפה במשחקי הבית האזורי בגביע הפדרציה שנערכו גם בשנה זו באילת.
פאר רשמה שני ניצחונות וארבעה הפסדים.
הנבחרת נשארה שנה נוספת בבית האזורי.
בטורניר פאטאיה, תאילנד היא שוב הפסידה בסיבוב הראשון, לנינה ברצ'יקובה מרוסיה (130 בעולם) 6-3, 6-3. בעקבות ההפסד יצאה מרשימת 100 הטניסאיות המובילות לראשונה מאז 2005.
שלושה שבועות לאחר מכן, בטורניר ממפיס ארצות הברית שנערך בפברואר אותה שנה, היא הפסידה שוב בסיבוב הראשון, הפעם לקירסטן פליפקנס מבלגיה (34 בעולם) 6-2, 6-2. סדרת ההפסדים נמשכה והיא הפסידה בטורניר בפלוריאנופוליס ברזיל בסיבוב הראשון לטרזה מרדזה מקרואטיה (166 בעולם) 6-0, 6-3.
באפריל אותה שנה בטורניר קטוביץ פולין, ניצחה פאר שני משחקים בשלב המוקדמות, אך הפסידה בסיבוב השלישי.
באליפות צרפת הפתוחה שנערכה בסוף מאי הפסידה פאר בסיבוב הראשון לאגניישקה רדוונסקה (4 בעולם) 6-1 6-1. בעקבות ההפסד ירדה למקום ה-171 בעולם, ולראשונה מאז ינואר 2006 לא הייתה הישראלית הבכירה, תואר אותו תחזיק בשנים הבאות לסירוגין יחד עם יוליה גלושקו.
בטורניר איסטבורן שנערך באמצע יוני, הפסידה פאר בסיבוב המוקדמות הראשון לאולגה פוצ'קובה מרוסיה (87 בעולם) 6-3 6-2. באליפות וימבלדון נאלצה להשתתף בשלב המוקדמות לראשונה משנת 2005, ובו ניצחה בשני משחקיה הראשונים אך הפסידה במשחק העלייה (סיבוב שלישי של המוקדמות) למישל לרצ'ר דה בריטו מפורטוגל (131 בעולם) 6-3 6-0.
בתחילת יולי, בטורניר בודפשט הגיעה פאר לשלב רבע הגמר לאחר שני ניצחונות.
ברבע הגמר היא הפסידה לאלכסנדרה קאדנטו (80 בעולם) 6-0 7-5. שבוע לאחר מכן, בטורניר שנערך בבאד גאסטיין, אוסטריה היא הפסידה בסיבוב הראשון לאניקה בק מגרמניה (50 בעולם) 7-5 6-3. בסוף חודש יולי היא הצליחה להגיע למשחק הגמר בטורניר בבאקו, אזרבייג'ן לאחר שנתיים שבהן לא הצליחה להגיע למשחק גמר.
בעקבות זכייה זו עלתה בדירוג העולמי עד למקום 83 בעולם.
באליפות ארצות הברית שיחקה פאר בשלב המוקדמות והפסידה לראשונה בקריירה שלה בסיבוב הראשון לקסניה פרבאק מרוסיה (156 בעולם, 37 בשיאה) 6-4, 7-6 (3).
בטורניר נינגבו בסין שנערך בספטמבר ניצחה פאר בסיבוב הראשון 5–7 6-1 את שרון פישמן הקנדית.
במהלך המשחק חשה פאר כאב ברגלה, ולמחרת הודיעה על פרישה מהטורניר עקב קרע חלקי ברצועה הפציה פלנטרית.
שבוע לאחר מכן, אחרי הפסד במוקדמות בבייג'ינג, הודיעה פאר על פרישה עד סוף העונה עקב הפציעה ברגלה.
סיימה את העונה כשהיא במקום ה-77 בעולם.
פאר התקשתה לחזור לכושרה ובשלושת החודשים הראשונים לא הצליחה לעבור את הסיבוב הראשון בהגרלה הראשית באף תחרות.
באפריל רשמה שני רבעי הגמר, בתחרויות בקטוביץ ובמרקש.
בהמשך השנה הגיעה פעם נוספת למעמד רבע הגמר בתחרות באיסטנבול.
חמש פעמים נוספות הגיעה לסיבוב השני, כולל באליפות ארצות הברית הפתוחה.
במהלך השנה ירדה עד המקום ה-164, אך בסופו של דבר סיימה את השנה במקום ה-119 בעולם.
בגביע הפדרציה השיגה פאר ארבעה ניצחונות ושני הפסדים.
ישראל סיימה במקום השני בבית.
באליפות אוסטרליה הגיעה לסיבוב המוקדמות השלישי.
בתחרויות נוספות לא הצליחה לעבור את שלבי המוקדמות.
החל מחודש אפריל החלה לשחק גם בתחרויות קטנות יותר בסבב ה-ITF.
באפריל רשמה זכייה בתחרות על סך 50,000 דולר, אולם בהמשך השנה לא הצליחה להגיע לשלבים המוקדמים גם בתחרויות אלה.
במוקדמות הרולאן גארוס ווימבלדון הגיעה לסיבוב המוקדמות השלישי.
באליפות ארצות הברית הפתוחה הפסידה בסיבוב המוקדמות הראשון.
עד סוף השנה המשיכה לרדת בדירוג אל תחתית המאיה השנייה.
בגביע הפדרציה שותפה בשני משחקים בלבד, בהם רשמה ניצחון והפסד.
פאר פתחה את השנה באוסטרליה, אולם הפסידה בסיבוב המוקדמות הראשון בבריסביין ובאליפות אוסטרליה הפתוחה.
בתחילת פברואר בשבוע גביע הפדרציה במסגרת הבית האזורי 1 שנערך באילת.
ישראל סיימה במקום הראשון בבית שפאר רשמה שני ניצחונות והפסד ביחידים ושלושה ניצחונות במשחקי הזוגות, בצוותא עם יוליה גלושקו.
במשחק על העלייה למשחקי הפלייאוף לבית העליון שיחקה ישראל מול נבחרת אוקראינה.
פאר הפסידה לקתרינה בונדרנקו בשתי מערכות כחלק מהפסד בהתמודדות 3:0 של ישראל.
לאחר משחקי הפדרציה השתתפה פאר במוקדמות התחרויות בריו דה ז'ניירו ובמונטריי אולם הפסידה בשניהם בסיבוב המוקדמות הראשון.
פאר הפסיקה להתחרות ב-29 בפברואר 2016 וכעבור שנה, הוצאה מדירוג ה-WTA.
ב-28 בפברואר 2017, שנה אחרי הפסקת התחרויות, הודיעה פאר באופן רשמי על פרישתה מעולם הטניס.
זאת בעקבות פציעה ממושכת שהובילה להידרדרותה והוצאתה מהדירוג העולמי.
באמצע שנת 2017 הצטרפה לערוץ הספורט ושימשה פרשנית במשחקי טניס.
ב-2018 נישאה פאר לד"ר אילון רם.
בשנת 2021 השתתפה פאר בעונה השנייה של התוכנית הזמר במסכה בתור תוכי והודחה ראשונה מהתוכנית.
פאר לא ניחנה בעוצמות חבטה חזקות ולכן סגנון המשחק שלה היה הגנתי והתבסס על התמדה ומלחמה על כל כדור.
פאר נודעה בסף שבירה גבוה ולא פעם ניצחה משחקים בהם הייתה על סף הפסד.
פאר הייתה שחקנית יציבה המסוגלת לשחק נקודות ארוכות מבלי לטעות.
חבטת גב היד, אותה חבטה בשתי ידיים, נחשבה לחבטה החזקה שלה.
פאר נחשבה שחקנית בעלת כושר גופני גבוה שנבע מאימונים קשים ומוסר עבודה גבוה.
דבר זה חיפה על החיסרון בעוצמות החבטות ונתן לפאר יתרון במשחקים ארוכים.
מס'תאריךטורנירמשטחיריבה בגמרתוצאה 1.24 בפברואר 2007 ממפיס, טנסי קשה ונוס ויליאמס1-6, 1-6 2.16 בינואר 2010 הובארט, אוסטרליה קשה אלונה בונדרנקו2-6, 4-6 3.31 ביולי 2011 וושינגטון די.
שחרור מושהה היא טכנולוגיה שבה משתחררים כימיקלים כלשהם באופן הדרגתי ולאורך זמן רב.
השימושים העיקריים הם בחקלאות ובתעשיית התרופות.
בחקלאות משתמשים בטכנולוגיה לשמירה על ריכוז קבוע למדי של דשנים (או של חומרי הדברה) בקרקע, כך שאפשר להוריד את תדירות הדישון.
בתעשיית התרופות טכנולוגיה זו מאפשרת שליטה בריכוז התרופה בגוף לאורך זמן רב יחסית.
בתעשיית התרופות הצורך העיקרי שהטכנולוגיה עונה עליו הוא שמירה על ריכוז קבוע של החומר הפעיל בתרופה בגוף האדם, מבלי צורך בנטילת התרופה פעמים רבות במועדים קבועים.
בעיית נטילת התרופות והמינונים עולה כסף רב למדינות המפותחות.
ההערכות הן שבארצות הברית נטילת תרופה במינון שגוי היא הגורם ל-25% מהפניות לבתי חולים.
לכן תחום זה מקבל תנופה רבה בשנים האחרונות, בד בבד עם התפתחות הנדסת הפולימרים.
השמירה על ריכוז קבוע של חומר פעיל מושגת על ידי שימוש בפולימרים שמתכלים ומתמוססים בגוף האדם (בדרך כלל נפלטים בשתן) בקצב איטי.
לכידת החומר הפעיל בתוך הפולימר גורמת לשחרור החומר הפעיל בקצב שבו מתפרק הפולימר, וכך נשמר ריכוז יחסית קבוע (אך לא קבוע לגמרי) של החומר הפעיל בגוף.
בתרופות החדישות ביותר שבהן משתמשים בשחרור מושהה, מסיסות החומר הלוכד את החומר הפעיל משתנה בהתאם להימצאותם של חומרים מסוימים בסביבה (בדרך כלל מערכת הדם).
לדוגמה, פולימר שלוכד בתוכו אינסולין עבור חולי סוכרת, כאשר מסיסותו של הפולימר הלוכד יורדת כאשר ריכוז האינסולין מסביבו עולה.
באופן זה קצב שחרור האינסולין דווקא אינו קבוע אלא הוא משתנה בזמן, באופן ששומר על ריכוז קבוע של החומר בדם.
דוגמה לשימוש חקלאי היא הדברת הפטרייה בוטריטיס שתוקפת ענבים וירקות שונים.
כדי להילחם בפטרייה מפזרים את המלח סודיום מטאביסולפיט.
כאשר המלח סופח בהדרגה מים מהלחות שבאוויר הוא מתפרק ופולט לאיטו גופרית דו-חמצנית שמונעת את התפתחות הפטרייה.
שַׁחֲרוּר (שם מדעי: Turdus merula) הוא מין ציפור שיר ממשפחת הקיכליים.
נפוץ באירופה, באסיה ובצפון אפריקה והובא על ידי האדם לאוסטרליה ולניו זילנד.
גוף הזכר כולו שחור (מכאן שמו בעברית ובערבית) מלבד טבעת צהובה מסביב לעיניו ומקור צהוב.
בנקבה בוגרת, הנוצות והמקור הם בצבע חום ואין טבעת צהובה מסביב לעיניים.
לגוזלים יש צבע נוצות בהיר במקצת משל הנקבות, וחזה מנומר.
השחרור חי בעבר רק ביערות, אך מאז ראשית המאה ה-19 הוא הסתגל לנופים שהאדם יצר: ערים, פארקים, מטעים וגינות.
לרוב השחרור הוא ציפור יציבה (שאינה נודדת), אך אוכלוסיותיו הצפוניות נודדות וחורפות במזרח התיכון.
בישראל חלק מהשחרורים יציבים ומקננים, וחלקם חורפים בלבד, מגיעים בחודש נובמבר ועוזבים במרץ.
פרטים מעטים חולפים בישראל בדרכם למקום אחר בו יבלו את החורף.
בחורף ניתן לפגוש בפרטים משוטטים, שלא פעם מתלהקים באזורים שופעי מזון: עצי זית בעת המסיק, ברושים או עצי אזדרכת מצויה.
להקות אלה מורכבות בעיקר מזכרים.
השחרור חששן יותר משאר בני סוגו, ולרוב לא מתרחק מסבך הצמחייה.
כשמטרידים אותו הוא מתעופף במהירות לסבך בעוד הוא משמיע קול צריחה טיפוסי.
השחרור עף לטווחים קצרים, לרוב אינו מגביה עוף, בחתירות כנפיים מהירות.
הוא נוחת עם כנפיים שמוטות קמעא וזנב מורם.
תנוחה זו הוא מציג גם במצבי התרגשות.
השחרור נע על הקרקע בצורה אופיינית, כשהוא רץ ומנתר לסירוגין, עוצר כל כמה מטרים, ותר אחר טרפו באמצעות עיניו ואוזניו.
השחרור ניזון מפרוקי-רגליים ומתולעים, וכן מזרעים וגרגרים.
את מזונו הוא מחפש בעיקר בין עלי שלכת ונשורת עצים, אך מגיע רבות גם למדשאות בחיפושיו.
כדי לחשוף את מזונו השחרור מחטט ומפשפש בין העלים והענפים עם מקורו, וגם גורף עם רגליו.
מפעם לפעם הוא עוצר ומטה ראשו לקרקע, בין אם כדי להיטיב לראות, או כדי לשמוע טוב יותר.
הנקבה בונה את הקן במסעף ענפים, מטר או שניים מעל הקרקע.
הקן נבנה בצורת סלסלה מעשבים, שורשים ועלים, ו"מטויח" לרוב בבוץ.
הנקבות מתחילות להטיל לרוב באמצע מרץ.
הנקבה מטילה לרוב 3–4 ביצים.
על הביצה יש דגם מנומר של נקודות חומות אדמדמות, על רקע ירקרק טורקיז.
ממדי הביצה של תת-המין השליט הם 29X21 מ"מ והיא שוקלת 7.2 גרם בממוצע.
הדגירה נעשית לרוב על ידי הנקבה לבדה.
לאחר 12–14 ימים, בוקעים הגוזלים מן הביצים.
בשלב זה הם סומים ובעלי פלומה דלילה וארוכה, בצבע אפרפר, על ראשם וגבם.
הגוזלים פורחים מהקן לאחר 9–10 ימים.
השחרור הוא הציפור הלאומית של שוודיה.
להקת הביטלס הוציאה בשנת 1968, במסגרת האלבום הלבן, את השיר "Blackbird" (בעברית: שחרור), אשר כולל אף התייחסות ווקאלית לקול ציוצו של השחרור.
בעיר ליבורנו שבאיטליה, הייתה מסורת הלכתית שהכשירה את אכילת השחרור.
כאשר נשאל על כך רבי שמואל אבוהב, איש ונציה, הוא השיב כי עניין זה אינו ידוע לו.
בעקבות תשובתו אסרו פוסקים נוספים את אכילת השחרור.
מסורת זו אבדה ככל הנראה במרוצת הדורות, ואף הרב הראשי לאיטליה, אליהו טואף, יליד ליבורנו, העיד כי אינו זוכר מסורת פעילה המתירה את אכילת השחרור.
שחרור בעלי־החיים הוא ספר עיון מאת הפילוסוף האוסטרלי פיטר סינגר, העוסק בזכויות בעלי חיים.
הספר, שהתפרסם לראשונה ב-1975 ותורגם לעברית ב-1998 מהווה את אחד הפרסומים המשפיעים ביותר בנוגע למעמדן המוסרי של חיות.
אף על פי שסינגר הוא לא האדם הראשון שהתבטא בדבר מעמדם המוסרי של בעלי-חיים (סינגר עצמו אמר שהוא שמע על הרעיון מחבר שלו, ולא הגיע אליו בעצמו), הספר נחשב במידה רבה, בעיקר בתוך התנועה לזכויות בעלי-חיים, כמייסד הרעיון התפיסתי של זכויות בעלי חיים בצורתו המודרנית.
בספר טוען סינגר, בהתאם למסורת התועלתנית, שלא ניתן להצדיק פגיעה בזולת למען קידום האינטרס שלנו, כאשר הפגיעה היא קשה יותר מאשר האינטרס שאותו אנו באים לקדם.
ואף על פי כן, בתרבות שלנו מקובל להצדיק פגיעה בבעלי חיים - גם כשמדובר בפגיעה קשה ביותר - לקידום כל אינטרס אנושי שהוא - גם כשמדובר באינטרס זניח ביותר.
את הסיבה לכך תולה סינגר בסוגנות (speciesism) - מונח שנטבע על ידי פעיל זכויות בעלי-החיים ריצ'רד ריידר ופירושו אפליה על רקע מין ביולוגי.
סינגר מותח ביקורת חריפה על הסוגנות, ומשווה אותה לגזענות וסקסיזם באומרו כי אפליה על בסיס שוני ביולוגי, אינה שונה מאפליה על בסיס צבע עור או מגדר, מפני שגם אלו וגם אלו אינן תכונות רלוונטיות להתחשבות מוסרית.
לפי סינגר, התחשבות במישהו נובעת מיכולתו לחוש סבל, בכך בני אדם ובעלי-חיים אחרים שווים, ולכן ראויים להתחשבות דומה.
סינגר מבקש להבהיר כי הוא אינו טוען שבעלי-חיים ראויים לזכויות זהות לשל בני אדם (לדוגמה, זכות בחירה), אלא כי הם ראויים ליחס שווה, על-פי הצרכים הספציפיים של כל אחד מהם.
בנוסף לפילוסופיה, מקדיש סינגר שני פרקים לפגיעה ממוסדת בבעלי-חיים על ידי בני אדם.
פגיעה ממוסדת היא תופעה שנתמכת, ואף ממומנת על ידי החברה המערבית, וזאת בניגוד לפגיעה הנגרמת על ידי אנשים פרטיים בודדים ולא מקובלת בחברה המערבית כיום (למשל, התעללות בכלב).
פרק אחד מתמקד במשקים מתועשים (בהם בני אדם "מייצרים" בעלי-חיים כמזון) ופרק שני בניסויים בבעלי חיים.
סינגר מסביר שהחליט להתמקד בשני הנושאים הללו כי בהם בעלי-חיים נפגעים בצורה הכי קשה ובכמות הכי גדולה, ולא כי הן הפגיעות היחידות.
הפתרון המיידי שסינגר מציע, בדומה להוגה טום ריגן, הוא מעבר לתזונה צמחית אשר לא כוללת מוצרים מן החי, שלפי סינגר כרוכים בגרימת סבל קשה לחיות, וכן הפסקת כל הניסויים בבעלי חיים.
שחר פרקיס (נולד ב-14 באוקטובר 1962 בחיפה), טניסאי ישראלי בעבר.
הוא אלוף ישראל בטניס ארבע פעמים ברציפות (1988–1991).
בשיאו דורג במקום 53 בעולם ליחידים (4 במרץ 1985) ובמקום 54 בעולם לזוגות.
פרקיס נולד בחיפה והתחיל לשחק טניס בגיל 7 במועדון טניס כרמל אצל המאמן מולי דנק.
בגיל 9 השתתף בתחרות הארצית הראשונה שלו לגילאי 10 וזכה במקום הראשון.
עד גיל 13 שיחק גם כדורסל, עד שהחליט להתמקד אך ורק בטניס.
מגיל 14, התאמן במרכז לטניס בישראל ברמת השרון עם פתיחתו ב-1976, ונסע בתדירות של פעמיים בשבוע להתאמן בהדרכתו של המאמן האוסטרלי רון סטיל.
בדצמבר 1977 הגיע לגמר אליפות אוסטרליה הפתוחה לנוער עד גיל 16. באפריל 1978 זכה באליפות ישראל לנוער עד גיל 16.
בסוף 1980 פרקיס החל להתחרות בסבב המקצועני לגברים (ATP) ושיחק 31 משחקים כחבר בנבחרת גביע דייוויס של ישראל בין השנים 1981 ל-1992 וניצח ב-18 מהם, כולל 11 ניצחונות מ-13 משחקים על משטחים קשים.
בין השאר השתתף במפגש ההיסטורי בין נבחרת ישראל לנבחרת ברית המועצות ב-1984.
ניצחונות בולטים ביחידים על שחקנים כגון בוריס בקר מגרמניה בגרנד פרי של ממפיס ב-1985, וויטק פיבק, אהרון קריקסטין, הרולד סולמון, ביל סקנלון, יעקב לאסק ואחרים.
הוא הגיע למשחק גמר זוגות (יחד עם שלמה גליקשטיין) בטורניר מונטה קרלו בשנת 1985. בשלב חצי הגמר הם ניצחו את מאטס וילאנדר ויוהקים ניסטרום (אלופי וימבלדון).
ושיחק בגמר הזוגות עם עמוס מנסדורף בטורניר יוהנסבורג.
במאי 1985 נתגלה מום בליבו, אך לאחר הפסקה קצרה המשיך להתחרות.
בקיץ 1986 נשלח לבדיקות נוספות בגרמניה, והחליט לפרוש באופן חלקי מטניס מקצועני.
באולימפיאדת סיאול (1988) השתתף פרקיס אך הודח בסיבוב הראשון על ידי טניסאי מארגנטינה חוויאר פראנה.
באוקטובר 1988 זכה לראשונה באליפות ישראל.
בספטמבר 1987 מונה פרקיס למאמן נבחרת הנשים של ישראל.
במקביל החל ללמוד לתואר ראשון ואחר כך לתואר תואר שני בכלכלה בתוכנית המשולבת של הטכניון ואוניברסיטת חיפה.
פרקיס ניהל את מרכז הטניס בחיפה בין השנים 1991 עד 2005 ובשנת 2005 שימש כמנכ"ל איגוד הטניס במשך שנה.
משנת 2006 עד 2013 הוא ניהל את מועדון הספורט הוד הכרמל בשכונת דניה בחיפה.
מאז 2013 פרקיס מאמן טניס במגרשי הטניס של אוניברסיטת חיפה במסגרת ITP ומשמש יועץ לשחקני טניס חובבים ומקצועיים בכל הגילאים.
פרקיס מתגורר בחיפה ונשוי לרונה ואב לארבעה ילדים: שיר, תו, מיתר וסול.
בשנת 2016 התפרסמה האוטוביוגרפיה שלו טניסאי וג'נטלמן - סיפורו של שחר פרקיס.